Leonīds Loginovs

Leonīds Loginovs (dzimis ) ir Latvijas uzņēmējs, ilggadējs Rīgas brīvostas pārvaldnieks. Bijis Mērsraga ostas valdes priekšsēdētājs. Darbojies arī politikā, 1995. gadā 6. Saeimas vēlēšanās kandidēja no Demokrātiskās partijas "Saimnieks" saraksta. Bijis arī Mērsraga pagasta padomes deputāts un priekšsēdētājs. 1998. gadā viņš kluva par Rīgas brīvostas pārvaldnieku, 2008. gadā par AS "Latvijas Dzelzceļš" padomes priekšsēdētāju.

 Tiesvedība 
2012. gadā raidījums "Nekā personīga" apgalvojs, ka ostas pārvaldnieks Leonīds Loginovs, apejot brīvostas valdi, noslēdzis līgumu ar Singapūrā reģistrētu kompāniju par brīvostai piederošas 166 hektāru lielas teritorijas nomu Spilves pļavās. Medijos tika izteiktas aizdomas, ka šis uzņēmums, iespējams, pieder pašam Loginovam. Vēlāk uzņēmums lauza līgumu par pļavu nomu.

2013. gadā Valsts kontrole revīzijā secināja, ka Rīgas brīvostas darbība nav atbildusi labas pārvaldības principiem, kā rezultātā veikti nelietderīgi tēriņi un neiegūtie ieņēmumi kopumā sastāda 41 miljonu latu.VK: Rīgas Brīvostā valda visatļautības apziņa lsm.lv 13. marts, 2013 2014. gadā valsts pārstāvjiem Rīgas brīvostas valdē neizdevās Loginovu atstādināt, jo tam pēc valdes balsošanas nolikuma bija vajadzīgas piecas balsis, bet visi četri Rīgas domes pārstāvji no "Saskaņas Centra" balsoja pret atstādināšanu.SM plāno reformēt ne vien Rīgas brīvostas, bet arī Ventspils un Liepājas ostu pārvaldību lsm.lv 2. septembris, 2014 2015. gada 12. oktobrī Finanšu un ekonomisko noziegumu izmeklēšanas prokuratūra pieņēma lēmumu par kriminālvajāšanas sākšanu pret Rīgas brīvostas pārvaldnieku Leonīdu Loginovu un viņa vietnieku Aigaru Pečaku.Prokuratūra sākusi kriminālvajāšanu pret Loginovu un viņa vietnieku lsm.lv 22. oktobris, 2015 2016. gadā prokuratūra Rīgas pilsētas Ziemeļu rajona tiesai nodeva krimināllietu pret divām Rīgas brīvostas pārvaldes amatpersonām par dienesta stāvokļa ļaunprātīgu izmantošanu, veicot nelikumīgus ziedojumus un nelikumīgu prēmiju izmaksu, kas radījis smagas sekas.Rīgas brīvostas amatpersonas apsūdz dienesta stāvokļa ļaunprātīgā izmantošanā lsm.lv 6. maijs, 2016 Pirmajā instancē Rīgas pilsētas Ziemeļu rajona tiesa gan Loginovu, gan Pečaku attaisnoja. Apsūdzētie savu vainu viņiem inkriminētajos noziegumos neatzina, tomēr 2017. gada janvārī Loginovs nolēma atkāpties no amata.Ilggadējais Rīgas brīvostas pārvaldnieks Loginovs nolēmis pamest amatu delfi.lv 25.01.2017

2017. gada 19. septembrī Rīgas apgabaltiesā bijušajam Rīgas brīvostas pārvaldniekam Leonīdam Loginovam un viņa vietniekam Aigaram Pečakam piesprieda atmaksāt nelikumīgi iztērētos līdzekļus, kopā 856 951 eiro apmērā, kā arī 45 600 eiro lielu sodu Loginovam un 34 200 eiro lielu sodu Pečakam par dienesta stāvokļa ļaunprātīgu izmantošanu.Tiesa liek Loginovam un Pečakam atmaksāt valsts budžetā nelikumīgi iztērētos 800 000 eiro lsm.lv 19. septembris, 2017 

Tā kā Augstākā tiesa (AT) atcēla Rīgas apgabaltiesas spriedumu daļā, kurā abi bija atzīti par vainīgiem dienesta stāvokļa ļaunprātīgā izmantošanā, kā arī daļā par noteikto kaitējuma kompensāciju, tad 2020. gada 4. jūnijā apelācijas instances tiesa Loginovam piesprieda 38 700 eiro, bet Pečakam 32 250 eiro naudas sodu. Tiesa Loginovam uz trīs gadiem un trim mēnešiem liedza pildīt valsts un pašvaldību institūciju un kapitālsabiedrību vadītāja vai vadītāja vietnieka amatu, bet Pečakam šādu liegumu noteica uz diviem gadiem un septiņiem mēnešiem.Apelācijas instances tiesa Loginovam piespriež 38 700 eiro naudas sodu, Pečakam jāmaksā 32 250 eiro lsm.lv 4. jūnijs, 2020

 Atsauces 

Kategorija:1954. gadā dzimušie
Kategorija:Talsos dzimušie
Kategorija:Latvijas uzņēmēji